Sklep Sodišča (sedmi senat) z dne 18. septembra 2012 –
Omnicare proti UUNT
(Zadeva C‑588/11 P)
„Pritožba – Znamka Skupnosti – Zahteva za registracijo besednega znaka ‚OMNICARE CLINICAL RESEARCH‘ – Ugovor – Odločba odbora za pritožbe o zavrnitvi zahteve za registracijo – Tožba – Sodba Splošnega sodišča o zavrnitvi te tožbe – Umik ugovora – Pritožba – Ustavitev postopka“
Znamka Skupnosti – Pritožbeni postopek – Ustavitev postopka – Pritožba prijavitelja znamke Skupnosti zoper sodbo Splošnega sodišča, s katero je bila potrjena odločba odbora za pritožbe, ki je registracijo zavrnil – Umik ugovora, vloženega zoper zahtevo za registracijo – Konec spora (Uredba Sveta št. 40/94, člen 63) (Glej točki 11 in 12.)
Predmet
Pritožba zoper sodbo Splošnega sodišča (prvi senat) z dne 9. septembra 2011 v zadevi Omnicare proti UUNT – Astellas Pharma (OMNICARE) (T‑290/09), s katero je Splošno sodišče zavrnilo razveljavitveno tožbo, ki jo je prijavitelj besedne znamke „OMNICARE“ za storitve iz razreda 42 vložil zoper odločbo R 402/2008‑4 četrtega odbora za pritožbe Urada za usklajevanje na notranjem trgu (UUNT) z dne 14. maja 2009 o razveljavitvi odločbe oddelka za ugovore, ki je zavrnil ugovor, ki ga je vložil imetnik nacionalne znamke „OMNICARE“ za storitve iz razredov 35, 41 in 42 – Razlaga in uporaba člena 8(1)(b) Uredbe št. 207/2009 – Pojem resne in dejanske uporabe prejšnje znamke – Znamka, ki se uporablja za brezplačne storitve
Izrek
1.
Postopek s pritožbo, ki jo je vložila družba Omnicare Inc., se ustavi.
2.
Družbi Omnicare Inc. se naloži plačilo stroškov Urada za usklajevanje na notranjem trgu (znamke in modeli) (UUNT) v tem postopku in postopku za izdajo začasne uredbe.
3.
Družbi Omnicare Inc. in Astellas Pharma GmbH nosita svoje stroške.